<classify> Shirika la Jukwaa la Utu wa Mtoto CDF limeandaa kongamano la kitaifa kujadili masuala ya ukatili dhidi ya wanawake na watoto.Akizungumza kwenye mkutano na waandishi wa habari, Mkurugenzi wa shirika hilo Koshuma Mtengeti amesema, lengo la kongamano hilo ni kutafuta namna ya kutokomeza ukatili kwenye jamii.Kongamano hilo litakalofunguliwa na Waziri Mkuu Kassim Majaliwa litafanyika Machi 21-22, katika Chuo Kikuu Kishiriki cha Elimu DUCE litahudhuriwa na wajumbe 600.Kati ya mada zitakazojadiliwa ni pamoja na ukatili wa kijinsia dhidi ya wanawake na watoto, ukatili wa kimtandao, hali ya ukatili kwenye familia na mashuleni, rushwa ya ngono vyuoni na nyinginezo.Nchi yetu ina sera nzuri zinazopinga ukatili wa aina zote lakini matukio ya ukatili yanaendelea, hivyo mijadala kama hii itasaidia sana kuendelea kuongeza uelewa wa masuala haya, na kuhimiza vitendo hivi kuendelea kuripotiwa, amesema Mtengeti.Utafiti wa kidemografia wa afya 201516 unaonyesha kuwa 40 ya wanawake wenye umri kati ya miaka 15-49 nchini wamefanyiwa vitendo vya ukatili wa kimwili tangu wakiwa na umri wa miaka 15.  <topic>: kitaifa 